**JERAME NELSON**

**SID:** Hello. Sid Roth vagyok. Üdvözöllek a világomban , ahol a természetfölötti természetes. Nem is szeretném, ha másképp lenne! Mindenki tudja, hogy öt természetes érzékünk van. Igaz? A látás, hallás, szaglás, ízlelés, tapintás. Ezt már tudod. De azt is tudtad, hogy a láthatatlan világban is vannak természetfölötti érzékeid? Mi lenne, ha betekintést kaphatnál az összes szellemi érzékedbe? Vendégem ezt teszi és ez ragályos, mert akik hallgatják őt, azok is megkapják! Egyszerűen rájuk tapad!

**SID:** Hello. Sid Roth vagyok Jerame Nelson-al. Hadd mondjak el valamit. Egyszerűen nem találok semmit tragikusabbnak annál, mint amikor valaki 4. stádiumban lévő rákos beteggé válik és nem tud semmit Isten természetfölötti gyógyításáról, és van egy 13 éves fia. Mi történt az édesanyáddal?

***JERAME:*** *13 éves koromban édesanyám mellrákos lett, kórházba került és bár minden szintű orvosi kezelésben részesült, az állapota egyre csak romlott, és csak rosszabb és rosszabb lett. Majd az orvosok azt mondták, hogy semmi többet nem tudnak már tenni érte. És akkor egy nagyszerű ember odament az édesanyámhoz, adott neki egy Bibliát és azt mondta: „Tudod, Jézus gyógyít! Olvasd el és lásd meg te magad!” Így végül édesanyám elkezdte olvasni a Bibliát és tényleg meglátta benne, hogy Jézus meggyógyította a betegeket. Szóval, ott a szobájában, teljesen egyedül - kiáltott Istenhez és azt mondta: „Jézus, ha te tényleg létezel és meggyógyítod a betegeket, akkor gyógyíts meg engem!” Erre egy nyílt látomásban meglátta, amint Isten keze kinyúlt a mennyből, megérintette őt, és abban a pillanatban azonnal meggyógyult rákból. Újra kivizsgálták a kórházban és ráknak a nyomát sem találták! Szóval, családunkban ő lett az első hívő ember.*

**SID:** Hadd mondjak neked valamit Jerame, nem tudom hogy voltál képes azokat csinálni, miután láttál egy ilyen csodát. 16 évesen elloptad az apád Corvette-jét! Csintalan fiatalember voltál te!

***JERAME:*** *Igen. Ez elég durva volt. A szüleim elmentek otthonról, sőt a városból is. Szóval úgy gondoltam ez egy tökéletes alkalom arra, hogy elvigyem a barátaimat egy körre. Szóval elcsentem apám autókulcsát az asztaláról és két másik sráccal elmentünt kocsikázni. Azonban nem voltam olyan autóhoz szokva, ami ennyire nagy teljesítményű, szóval nem bírtam bevenni vele a kanyart, mivel amint a gázpedálra léptem, az autó megpördült és teljesen elveszítettem fölötte az uralmam, elszállt az útról, egyenesen a fák irányába. Colorado erdős részén nőttem föl. Őrült szerencsénk volt, hogy nem viseltük a biztonsági öveket, és a nyitott napfénytetőn keresztül szó szerint kirepültük az autóból, mint aki katapultál. Tisztán és világosan láttam, amint az autó átrepült fölöttem.*

**SID:** Akkor biztos nem voltál ilyen nyugodt, mint most...

***JERAME:*** *Nem. Láttam magam, ahogy a földre érkezem és hirtelen a semmiből öt ragyogó fényvillanást, bumm, bumm, bumm, bumm. És hirtelen minden megszűnt. Teljesen jól voltam és tudtam és tudtam, hogy angyalok őriztek meg akkor.*

**SID:** De még akkor is csak élted a saját életed. Elkezdett inni, drogozni, és... mindent ami csak belefért. De egy nap amikor hazament a suliból, egyedül volt otthon a szobájában. És mi történt?

***JERAME:*** *Az történt, hogy amikor épp szüneten voltam a főiskolán, egyszerűen elértem életem mélypontját. Belefáradtam az ivásba és drogozásba. Jobb ember akartam lenni, szóval elmentem édesanyámmal a gyülekezetbe. Az istentisztelet után egyedül voltam a szobámban és aznap elhatároztam, hogy Jézust akarom követni. Szóval, gondoltam, beszélek Istennel. Nem tudtam hogy kell megtérni, senki nem vezetett el a megtérők imájára, szóval csak fölnéztem az ég felé és azt mondtam: „Hé Isten, akkor a következőkben egyezzünk meg. Én Neked adom az életem és amilyen gőzerővel hajtottam a világ felé, pont ugyanúgy fogok rohanni a világosság felé. Nem teljesen értem mit is fog ez jelenteni, de Neked akarom adni a szívem és az egész életem!” Majd azt mondtam: „De Isten! Én nem akarok olyan lenni, mint azok a képmutatók, akik azt mondják, hogy szeretnek Téged és Neked adták az életüket, mégis úgy élnek, mint a világiak!” Azt mondtam: „Vagy teljesen benne vagyok az egészben, vagy egyáltalán nem, és ma én teljesen Rád bízom az életem!” Ezeket mondtam. Nem éreztem semmit közben. Nem lettem libabőrös, nem járt át semmilyen furcsa érzés...*

**SID:** Mi történt az alkoholizmusoddal és a drogfüggőségeddel?

***JERAME:*** *Nos, amikor imádkoztam AKKOR semmit nem éreztem, azonban másnap reggel arra keltem, hogy ég bennem a tűz.*

**SID:** Mit értesz ezalatt?

***JERAME:*** *Nem tudtam abbahagyni a Biblia-olvasást, nem bírtam leállni az Úr dicséretével és imádatával. Azonnal megszabadultam, és soha többé nem érintettem sem a drogot, sem az alkoholt. Mindenből megszabadított az Úr egyetlen pillanat alatt. A Jézussal való természetfölötti találkozásom volt, ami megszabadított.*

**SID:** Akkor aztán elmentél egy olyan összejövetelre, melynek az volt a neve, hogy „Elhívás,” San Franciscoban. Heidi Baker szolgált épp, amikor volt egy átélésed Istennel. Mi történt?

***JERAME:*** *Elmentem az imaösszejövetelre és olyan sokan voltunk, hogy megtelt egy stadion emberekkel. Fantasztikus volt ott lenni, mert azelőtt soha nem voltam ilyenen. Akkor még csak egy hónapos hívő voltam. Az emberek kiáltottak Istenhez, megtértek a bűneikből és életemben először én is éreztem, ahogy leszáll rám a Szent Szellem. És ez a hölgy, Heidi Baker, ahogy fölállt és elkezdte a szolgálatát, elkezdte kihirdetni, hogy Isten be akar meríteni embereket bátorságba és tűzbe. Majd azt mondta, hogy úgy érzi, jönni fog a mennyből egy olyan szél, mint Pünkösd napján, és az fogja elhozni ezt a bemerítést. Szóval azt mondta mindenkinek a stadionban: „Ha akarod ezt, térdelj most le és kérd Istentől, hogy megkapd!” Szóval mindnyájan letérdeltünk és én is kiáltottam Istenhez a többiekkel. Aztán elkezdte Heidi mondogatni a mikrofonba újra és újra: „Fújj Szent Szellem, fújj!” Elképesztő volt. Zárt stadionban voltunk ahol egyáltalán nem fújt a szél, majd amikor már 30-szor, vagy 40-szer mondta, hogy „Fújj Szent Szellem,” olyan erős szélfúvás keletkezett, hogy fújta szét az épületben lévő szemetet, papírokat és azok mindenütt röpködtek a levegőben. Néhány ember arcán akkora rémület ült ki, teljesen le voltak döbbenve. Olyan hatalmas szélfúvás volt, hogy az ember haját össze-vissza borzolta. Majd hirtelen rengeteg embernek voltak személyes átéléseik Istennel, engem is beleértve.*

**SID**: Mi történt veled?

***JERAME:*** *Hát egyszerűen elárasztott Isten öröme és tüze. Úgy éreztem, mintha az egész testem tűzben égne. Így tudom leginkább jellemezni. És ami még csodálatos volt Sid, hogy nem csak egy napig tartott, hanem háromig!*

**SID:** Te szeretnéd, ha három napig tűzben égnél? Isten tüzében! Szeretnéd? Elmondhatom, hogy ÉN szeretném és tudom, hogy te is szeretnéd! És AZT szeretnéd, ha a szellemi érzékeid működésbe lépnének? Jerame-nak rengeteg átélése volt már, de ami még ennél is jobb, amikor beszél, az téged is aktivál (tehát nálad is működésbe lép)!

**SID:** Hello. Sid Roth vagyok Jerame Nelson-al. Jerame, egyszerűen odaáig vagyok attól, hogyan működnek a szellemi ajándékok az életedben. Elkezdtél meglátni csodákat, mégis volt benned egy olyan mély érzés, hogy kell, hogy legyen valami több is ennél! És bár sokkal többet láttál meg sok bibliai hívőnél, mégis frusztrált voltál. Majd összekerültél Bobby Conner-el. Bobby Conner a mentorod lett, aki sok történetet elmesélt neked személyes átéléseiből. Elmondanál nekünk egy ilyen „vad” történetet?

***JERAME****: Emlékszem arra az alkalomra, mikor először találkoztam Bobby-val egy konferencián, és csak úgy odalépett hozzám és azt mondta nekem: "Hé fiú, szeretnél utazni együtt velem a nagy világba? Isten azt mondta, hogy egyike vagy szellemi fiaimnak!" És, mivel meghívott, mentem vele különböző helyekre. Az egyik ilyen alkalommal Európába utaztunk, Hollandiába. Út közben olyan sztorikat mesélt, melyek úgy nevezett „szent irígységet”váltottak ki belőlem. Elmesélte például, hogy volt egyszer egy álma, miközben az otthonában, Texasban aludt. Álmában Peruban járt, ahol hirdette az evangéliumot egy óriási emelvényről, egy gyógyító evangélizációt tartott. Előre hívott embereket a megtérésre, és rengetegen megtértek és meggyógyultak. Majd miután végetért a rendezvény, a peruiak egy nagy lámára ültették és azt mondták neki: „Beviszünk a városba, hogy étellel kedveskedjünk neked.” Szóval ahogy elindulntak, álmában a láma megbotlott, mivel Bobby kissé túlsúlyos volt a lámához...*

**SID:** Ezt szinte látom magam előtt...

***JERAME:*** *Szóval, a láma megbotlott és lecsúszott a domboldalon Bobbyval együtt. Ahogy ez történt, arra ébredt, hogy ordít egyet és a kiáltásával a feleségét is felébresztette aki rémültében szintén kiáltott és kérdezte: „Mi történt?” Erre ő: „Ó, csak álmodtam.” Szóval visszafeküdt és amikor fölkelt másnap reggel és ment, hogy felöltözzön, az ágya szélénél ugyanazok a ruhadarabok voltak amiket álmában viselt, és tele voltak láma szőrrel és homokkal.*

**SID:** Hát ez aztán a természetfölötti! Ez aztán tényleg az! De az alábbi történt. Jerome elmondása szerint mindig, amikor ilyen bizonyságokat hall, történik benne valami, mivel a hite működésbe lép, és elvárásai keletkeznek az ilyenekre. És valóban, ahogy egy repülőn utazik... Mi is történt?

***JERAME****: Nos, miután sok olyan történetet hallottam, mint amilyet az előbb is elmondtam, Bobby azt mondta: „Hé Jerome, tudod miért osztom meg veled mindezeket az átéléseket?” Azt kérdeztem: „Miért?” Válasza: „Nem azért, hogy azt gondold rólam, hogy én szellemibb vagyok nálad, hanem mert ezzel kulcsokat adok át neked arra, hogy te magad is beléphess ezekbe és saját átéléseid legyenek!” „Mivel Jézus tanúságtétele, tehát a bizonyságtétel, a prófétaság Szelleme” (Jelenések 19:10) „És azért mondom el ezeket neked, mert megnyitja ezt számodra! Ha Isten dolgaira gondolsz, ha azokról beszélsz, és a Kolossé 3:1 szerint az odafelvalókra szögezed tekinteted, akkor azokkal a dolgokkal fogsz rendelkezni, melyek odafönt vannak!” Majd azt mondta: „Legyen egy kihívás is ez neked: „ beszélj Istenről és meglátod mi fog veled történni!” Szóval barátommal a repülőn New Jersey-ből mentünk vissza Vancouverbe, ahol akkor laktam. Utazás közben egymás után meséltük egymásnak az ilyen sztorikat. Bizonyságokat Istennel álmokról, látásokról, mennyei találkozásokról, csodákról a Bobby életében, mivel tele voltam ezekkel az együtt töltött időnk után. Miután Vancouverbe értünk, a bátyám, Josh fölvett bennünket autóval a reptéren. Annyira fel voltunk buzdulva, hogy elkezdtük neki is mondani a bizonyságokat. Majd hirtelen a barátom, Craig, aki az autó hátsó ülésén ült, elkezdett kiabálni, hogy „Mi folyik itt? Mississippi-ben vagyunk!" Erre én: „Micsoda?”*

**SID:** Micsoda?

***JERAME:*** *Igen. Szóval hátranéztem a barátomra, majd előre, mivel egyik pillanatban még a Vancouveri autópályán voltunk Sid, most pedig egyik pillanatról a másikra már egy normál utcán haladunk el... Látjuk az utcalámpákat, és ahogy balra nézünk látunk egy embert aki füvet nyír. A barátom a hátsó ülésen elkezd kiabálni: „Ismerem azt az embert! Együtt jártunk gimibe! Ez a szülővárosom!” A bátyám vezeti az autót, teljesen le van döbbenve, próbálja felfogni a történteket...*

**SID:** Milyen messze voltatok onnan, ahol eredetileg vezettetek az autópályán?

***JERAME:*** *4400 km-re!*

**SID:** Hallottátok ezt? Hirtelen 4400 km-re transzportálódtak! Ilyen természetfölötti csoda mellett nem kell aggódni az üzemanyag árak miatt!

***JERAME:*** *Ja, és még csak érvényes útlevél sem kell az utazáshoz...*

**SID:** Oké. Szóval a bátyád totál kiakadt.

***JERAME:*** *Ő is kiakadt, én is, szóval mindenki totál kiakadt.*

**SID:** Én is kiakadtam! És te?

***JERAME:*** *Szóval újra hátranéztem és ahogy hátrafordultam, ismét a vancouveri autópályán voltunk. Hihetetlenül csodás volt: pontosan tudtuk honnan indultunk, hová kerültünk át, majd visszakerültünk az eredeti helyre. Szóval a barátom fogta, és felhívta telefonon azt a barátját, akit láttunk füvet nyírni és azt kérdezte tőle: „Hé haver, füvet nyírsz most épp otthon?” Erre ő: „Ember, tudtam, hogy prófétikus vagy, de hogy ennyire, teljesen megrémítessz!”*

**SID:** Oké. Aztán történt Istennel egy óriási találkozásod Skóciában. Mi történt?

***JERAME:*** *Igen, Skóciában voltam amikor imádkoztam és dicsőítettem az Urat, majd hirtelen megláttam Jézust szemtől szembe! Tehát a fizikai szemeimmel láttam Jézust, soha sem azelőtt, sem azután nem láttam így. Emberi formában jelent meg, valóságosan. Odasétált hozzám, fehér palástot viselt, kék selyem szalaggal a vállán és odalépett elém.*

**SID:** Mellékesen megjegyzem, ezek izráeli színek!

***JERAME:*** *Így igaz! Szóval odalépett hozzám, egyenesen a szemembe nézett, majd széthúzta a kék selyem szalagot és megláttam a szívét, mely tűzben égett, lángolt! Majd fogta a jobb kezét, rátette a fejemre és imádkozott értem. Ahogy imádkozott, olyan volt, mintha a benne lévő tűz teljesen belém áradt volna és átjárta az egész lényemet. Abban a pillanatban megnyíltak a szellemi érzékeim. Aktiválta azokat, és működni kezdtek. Onnantól kezdve egy valóságos impartációját kaptam ennek az aktiválásnak a saját összes szellemi érzékem működtetésében és mindazokéban is, akik hallanak engem beszélni különböző helyeken, összejöveteleken.*

**SID:** Isten óriási jelenlétét érzem most. Ami azt illeti, valakinek épp most gyógyult meg a nyaka, Yeshua (Jézus) nevében. Én hiszem, hogy amint visszajöttünk, a TE szellemi érzékeid is működésbe fognak lépni!

**SID**: Tudod, Istent szolgálni öröm! Jerame, szerinted is öröm Istent szolgálni?

***JERAME****: Ó, csodálatos!*

**SID:** Kiváncsi vagyok, látsz e most angyalokat itt tevékenykedni?

***JERAME:*** *Tudod Sid, láttam szellemben az angyalokat és úgy hiszem, hogy olyan valaki miatt, aki most az internetről nézi ezt a műsort. Láttam, amint egy angyal ráteszi a kezét valakire, akinek a testében szétoszlott egy daganat, különösen a gyomor tájékán. Szóval ha ez te vagy, aki most nézel, tedd a kezed a hasadra és fogadd el a gyógyulásod MOST! Hiszem, hogy Isten rendelt egy angyalt, akinek a küldetése, hogy elhozza most neked ezt a csodát!*

**SID:** Hallottam, hogy valaki háta épp most gyógyult meg, és valaki csuklója meggyógyult, Yeshua nevében! A Biblia különböző angyalokról beszél. Röviden mondd el, hogy mi a különbség a szeráf és a kérub angyal között.

***JERAME:*** *Szeráfok és kérubok. A Biblia elmond nekünk mindent az angyalok világáról, így véleményem szerint nem lehet az a kifogás, hogy nem értjük az angyalok világát, ha értjük, amit Isten Igéje mond. Tehát, a szeráf angyalok „tüzes angyalok”. Mint ahogy az Ézsaiás 6-ban is láthatjuk, Ézsaiás találkozott az Úrral, látta, ahogy a palástja betöltötte a templomot és szeráf angyalok álltak fölötte, és az egyik odarepült hozzá, megérintette a száját égő szénnel (izzó parázzsal) és az azon nyomban kiégetett belőle minden bűnt és szégyent. Majd hirtelen hallotta az Úr hangját, aki küldetést és elhívást bízott rá. És az a szó, hogy „szeráf” tulajdonképpen azt jelenti, hogy „tüzes”. Tehát ők azok az angyalok, akik Isten tisztaságát és szentségét hozzák el. A Malakiás 3:2-3 azt mondja: „Isten olyan, mint az ötvös kohójának a tüze, mely megtisztít.” Nagyon sok olyan alkalmon voltam ahol láttam a szeráf angyalokat megjelenni prédikálásom közben. És pont így látom őket, tüzes lényekként. Néha úgy is látom őket, mint Ézsaiás, izzó parázzsal (égő szénnel) a kezükben. Ahogy ezt meglátom, rögtön tudom miről prédikáljak. Pontosan tudom miről kell beszélnem, és hogy Isten mit akar fölszabadítani a légkörben, az adott összejövetelen. A legtöbbször ilyenkor megszabadítja embereket betegségeiktől, kötelékeiktől, az ellenség támadásaitól, sokszor a különféle függőségeiktől, vagy a pornográfiától. Ezek az angyalok azért jönnek el Isten trónjától, hogy tisztaságot hozzanak, és minden olyan akadályt elgördítsenek az útból, amik miatt nem tudnánk Istent jobban megismerni.*

**SID**: És mi a helyzet a kérubokkal? Mi az ő szerepük?

***JERAME:*** *A kérub angyalok segítenek Isten dicsőségét és jelenlétét elhozni. Az Ezékiel 10:4-ben láthatjuk, hogy megtelt a ház Isten „dicsőségének ragyogó fényével”miattuk. Hiszem, hogy ezek az angyalok a jeleket és csodákat hozzák el, amit sok alkalmunkon megláttunk. Amikor ezek az angyalok jelen vannak, mindig valami különleges kenet száll le és Isten jelenléte gyógyulást és szabadulást hoz az emberek életébe, illetve olyan jeleket és CSODÁKAT, melyektől csodálkoznak az emberek.*

**SID:** Mondj egy példát erről! Például azt az esetet, amikor hallottad, hogy valami leesett a földre.

***JERAME:*** *Igen. Kanadában voltam egy összejövetelen egyszer az első sorban, és imádkoztam. Kérdeztem Istent, hogy mit akar az aznap esti alkalmon csinálni. Majd egy olyan hangot hallottam, mint amikor valami leesik a földre. Azt kérdeztem: „Istenem, mi volt ez?” Az Úr azt mondta: „Jerame, az egy drágakő, melyet ma este küldök az alkalomra, hogy az emberek hite növekedjen.” Szóval odahajoltam annak a közösségnek a pásztorához és azt mondtam: „lehet, hogy furcsán hangzik, de szellemben hallottam amint a földre esik egy drágakő, és úgy éreztem Isten azt mondta, hogy ez fizikailag is meg fog történni ma este!” A pásztor rám nézett és azt mondta: „hát, minden bizonnyal ez más, mint az eddigiek, de egyetértésben vagyok veled.” Szóval egyakaratra kerültünk, és ekkor azt mondtam: „Uram, bármi amit küldeni akarsz, mi elfogadjuk!” Csodálatos volt. Azon az alkalmon egy három karátos drágakő esett le és az egyik hölgy találta meg, aki elvitte több ékszerészhez, vagy becsüshöz is, akik megvizsgálták és azt mondták, hogy ez egy gyémánt, de ilyet még soha nem láttak, mivel ez teljesen tökéletes faragású.*

**SID:** Jerame, itt az idő, hogy imádkozz!

***JERAME:*** *Rendben. Uram, imádkozom most, hogy szabadítsd föl a keneted, és kérlek, aktiváld most az emerek érzékeit, hogy lássanak, halljanak, szagoljanak, ízleljenek és tapintsanak. Uram természetfölötti találkozásokért és átélésekért imádkozom, mely örökre megváltoztatja emberek életeit. Akárcsak Ézsaiásét, aki megkapta Isten tüzét, mely egy egész generációt arra késztetett, hogy tisztaságban és szentségben járjanak, erőben és hitben. Uram, felszabadítjuk most a kenetet a jelekre és csodákra, hogy az emberek élete átformálódjon és radikálisan megváltozzon, a Jézus nevében!*

**SID:** Ahogy Jerame imádkozott, látomásban láttam, hogy válltól lefelé a karig – bármilyen területen szükséged van gyógyulásra, most azonnal megkapod! Te látsz valamit, Jerame?

***JERAME:*** *Igen. Azt látom, hogy vannak akiknek becsípődött a derekuk, vagy gerinc, vagy porckorong-sérvük van, és Isten kenete új porckorongot teremt most. Szóval, ha rólad van szó, akkor állj most föl és ellenőrizd le, mert miközben nézel bennünket, Isten meggyógyít! Azt is érzem, hogy van most valaki akinek a jobb füle megsérült, talán autóbalesetben és Isten most helyrehozza a hallásod, a Jézus nevében!*

**SID:** Én azt látom, hogy emberek testébe beültetett fém csonttá válik! Nem lesz többé problémád a reptéren a biztonági ellenőrzésnél! És amit még látok, hogy itt az idő, hogy megválj a vallásosságtól és tradícióktól, hogy elérhesd igazi célod, ami Istennel való intimitás! Az egyetlen módja, hogy Istennel bensőséges kapcsolatba kerülj, hogy megtérsz a bűneidből, mert csak úgy láthatod meg Istent, és a Jézus vére megtisztít minden hamisságból amikor hangosan kimondod, hogy „Jézus, légy az életem Ura! Élj a szívemben! Meg akarlak ismerni. Szeretlek téged Uram!”